WAT Woord van die Week: sikkeneurigArgieffoto Woord: sikkeneurig (ongewoon) (Nederlands) Betekenis: Wat kleingeestig, benepe, uitermate foutvinderig of kortsigtig is; Hy… (was) sikkeneurig en behep met ‘n … vooroordeel (J.L.M. Franken: Bydraes, 1953, 20). ‘n Mens wil… nie soos ‘n sikkeneurige ou Piet Verdriet sit en tob oor alles nie (W.A. de Klerk in G.J. Beukes: Uitges. Eenbedr., 1948, 42). Hy word voorgestel as ‘n moerige, sikkeneurige, dwars … man (Beeld, 3 November 2001, Plus, 4). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.